CELEX: 62013CN0638
Language: hu
Date: 2013-12-04 00:00:00
Title: C-638/13. P. sz. ügy: A Törvényszék (negyedik tanács) T-412/10. sz., Roca kontra Bizottság ügyben 2013. szeptember 16-án hozott ítélete ellen a Roca által 2013. december 4-én benyújtott fellebbezés

22.2.2014   
            
            
               HU
            
            
               Az Európai Unió Hivatalos Lapja
            
            
               C 52/29
            
         A Törvényszék (negyedik tanács) T-412/10. sz., Roca kontra Bizottság ügyben 2013. szeptember 16-án hozott ítélete ellen a Roca által 2013. december 4-én benyújtott fellebbezés
   (C-638/13. P. sz. ügy)
   2014/C 52/52
   Az eljárás nyelve: spanyol
   
      Felek
   
   
      Fellebbező: Roca (képviselő: P. Vidal Martínez ügyvéd)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               A Bíróság adjon helyt a Roca által a jelen fellebbezésben előadott érveknek.
            
         
               —
            
            
               A Bíróság részben helyezze hatályon kívül a Törvényszék T-412/10. sz. ügyben 2013. szeptember 16-án hozott ítéletét.
            
         
               —
            
            
               A Bíróság adjon helyt a Roca által előterjesztett kérelmeknek, csökkentve a vele szemben kiszabott bírság összegét.
            
         
               —
            
            
               A Bíróság a Bizottságot kötelezze a Roca részéről a jelen eljárásban felmerült költségek viselésére, valamint a T-412/10. sz. ügyben felmerült költségek viselésére annyiban, amennyiben az ugyanazon jogalapokra vonatkozik.
            
         
      Jogalapok és fontosabb érvek
   
   
               1.
            
            
               Az 
                     első jogalap
                   azon alapul, hogy a Törvényszék megsértette az indokolási kötelezettséget, a hátrányos megkülönböztetés tilalmának elvét és az egyenlő bánásmód elvét a Roca jogsértése — a jogsértéssel érintett termékek kisebb köre miatt — kisebb súlyának értékelése során, és elferdítette a határozatban bizonyítottnak tekintett tényeket.
            
         
               2.
            
            
               A 
                     második jogalap
                   azon alapul, hogy a Törvényszék az Európai Unió Bírósága ítélkezési gyakorlatának alkalmazása során tévesen alkalmazta a jogot, és az 1/2003/EK rendelet 23. cikke (2) bekezdésének a) pontja alapján kiszabott bírságok megállapításáról szóló iránymutatás (1) alkalmazása során megsértette az egyenlő bánásmód elvét és a bizalomvédelem elvét.
            
         
      (1)  HL 2006. C 210., 2. o.